(27) Európske referenčné siete zriadené podľa smernice Európskeho parlamentu a Rady 2011/24/EÚ (16) sú virtuálnymi sieťami, do ktorých sú zapojení poskytovatelia zdravotnej starostlivosti v celej Európe. Ich cieľom je uľahčiť diskusiu o komplexných alebo zriedkavých chorobách a zdravotných ťažkostiach, ktoré si vyžadujú vysokošpecializovanú liečbu a sústredené poznatky a zdroje. Keďže siete môžu v prípade pacientov so zriedkavými chorobami zlepšiť prístup k diagnostike a poskytovanie vysokokvalitnej zdravotnej starostlivosti a môžu byť kontaktnými miestami pre zdravotnú odbornú prípravu a výskum a šírenie informácií, program by mal prispieť k zlepšovaniu vytvárania sietí prostredníctvom európskych referenčných sietí a iných nadnárodných sietí. V rámci programu by sa malo zvážiť rozšírenie sietí ERN nad rámec zriedkavých chorôb na prenosné a neprenosné ochorenia, ako je napríklad rakovina .

(27) Európske referenčné siete zriadené podľa smernice Európskeho parlamentu a Rady 2011/24/EÚ (16) sú virtuálnymi sieťami, do ktorých sú zapojení poskytovatelia zdravotnej starostlivosti v celej Európe. Ich cieľom je uľahčiť diskusiu o komplexných alebo zriedkavých chorobách a zdravotných ťažkostiach, ktoré si vyžadujú vysokošpecializovanú liečbu a sústredené poznatky a zdroje. Európske referenčné siete sú prelomová platforma, ktorá predstavuje jedinečnú príležitosť a ktorá sa na základe inovatívneho využitia a spoločného cezhraničného využívania poznatkov a údajov o zdraví zameriava na zlepšenie diagnostiky a starostlivosti o ľudí, ktorí trpia zriedkavou alebo komplexnou chorobou. Program by mal preto poskytovať primerané finančné prostriedky na podporu činností koordinácie a spolupráce existujúcich aj budúcich európskych referenčných sietí prostredníctvom grantov alebo iných nástrojov, ktoré sú vhodné na daný účel. Mal by zvýšiť súčasné financovanie, aby sa zabezpečilo, že európske referenčné siete budú plniť ciele stanovené v rámci ich poslania. Keďže siete môžu v prípade pacientov so zriedkavými chorobami zlepšiť prístup k diagnostike a poskytovanie vysokokvalitnej zdravotnej starostlivosti a môžu byť kontaktnými miestami pre zdravotnú odbornú prípravu a výskum a šírenie informácií, program by mal tiež prispieť k zlepšovaniu vytvárania sietí prostredníctvom európskych referenčných sietí a iných nadnárodných sietí. V rámci programu by sa malo zvážiť posilnenie európskych referenčných sietí, pričom by sa malo podporovať vytváranie nových európskych referenčných sietí s cieľom pokryť infekčné choroby, zložité tehotenstvá a zriedkavé a komplexné choroby v oblasti duševného zdravia . Posilnenie európskych referenčných sietí môže zohrávať kľúčovú úlohu pri podpore prijatia spoločného novovytvoreného rámca pre skríning na úrovni Únie, počnúc kritériami a mechanizmami výberu chorôb, s cieľom prekonať existujúce nerovnosti, pokiaľ ide o skríningové pokrytie vo všetkých členských štátoch. V programe by sa mal zvážiť aj rozvoj sietí excelentnosti v oblasti prenosných a neprenosných chorôb vrátane rakoviny a rakoviny u detí, srdcovo-cievnych chorôb, chronických ochorení dýchacích ciest, cukrovky, duševných chorôb, neurodegeneratívnych chorôb a iných závažných chronických chorôb, ako aj v oblasti riadenia zdravotných kríz .